**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO DARBUOTOJŲ TOLERANCIJOS KORUPCIJAI 2023 M. APKLAUSOS ANALIZĖ**

Akmenės rajono jaunimo ir suaugusiųjų švietimo centras (toliau – Centras) siekia nulinės tolerancijos korupcijai. Pirmasis žingsnis link efektyvios nulinės tolerancijos korupcijai yra nulinės tolerancijos korupcijai indekso nustatymas pačioje institucijoje. Korupcija yra suvokiama kaip bet koks Centro darbuotojo piktnaudžiavimas patikėta galia, siekiant asmeninės naudos.

Kyšis – tai bet kokios formos nauda, kai ji teikiama ar gaunama už darbuotojo jau priimtus, priimamus ar būsimus sprendimus.

Akmenės rajono jaunimo ir suaugusiųjų švietimo centro administracija, įgyvendindama Centro korupcijos prevencijos 2022-2024 m. programos įgyvendinimo priemonių planą atliko anoniminę Centro bendruomenės apklausą, kuria siekiama išsiaiškinti ir nustatyti darbuotojų tolerancijos korupcijai indeksą.

2023 m. lapkričio mėn. atliko anoniminę apklausą. Apklausos tikslas - atskleisti koks yra Centro darbuotojų požiūris į korupciją, koks darbuotojų santykis su korupcinio pobūdžio apraiškomis, darbuotojų sąmoningumo lygis šioje srityje bei pasirengimas dalyvauti įgyvendinant korupcijos prevencijos priemones.

Anoniminė tyrimo anketa buvo pateikta Centro darbuotojams, apklausoje dalyvavo 39 darbuotojai, tai sudarė 87 proc.

Klausimynas sudarytas iš 9 klausimų, gauti duomenys pateikiami tik statistiškai apibendrinti.

1. Ar manote, kad Centre aktualu vykdyti korupcijos prevencijos priemones?

77 proc. dalyvavusių dalyvių sutinka, kad Centre reikalinga vykdyti korupcijos prevencijos priemones. 8 proc. nemano, kad tai reikalinga; 15 proc. nežino ar jiems tai aktualu.

1. Ar Jūs asmeniškai praneštumėte apie Jums žinomą korupcijos atvejį?

69 proc. apklausos dalyvių praneštų apie jiems žinomą korupcijos atvejį nepriklausomai nuo aplinkybių. 23 proc. negali atsakyti į šį klausimą kaip pasielgtų. 8 proc. apklaustųjų nutylėtų apie tokį atvejį.

1. Nurodykite priežastį, dėl kurios nepraneštumėte:

33 proc. nepasitiki ir mano, kad tie kurie praneša, patys nukenčia. 28 proc. nesijaustų saugūs jei praneštų apie tokius atvejus. 23 proc. darbuotojų mano, kad nėra prasmės pranešti apie pasitaikiusius korupcijos atvejus. 10 proc. nenori turėti papildomų rūpesčių ir 5 proc. nepraneštų apie korupcijos atvejus tik todėl, kad nėra tikri ar tai yra korupcijos atvejis.

1. Ar žinote, kur reikia kreiptis, norint pranešti apie korupcijos atvejį?

Dauguma apklausoje dalyvavusių darbuotojų (69 proc.) nurodė, kad žino kur reikia kreiptis. Nežino – 10 proc., 21 proc. nėra įsitikinę ar žino.

1. Kaip manote, ar Centre yra paplitusi situacija, kai Centro darbuotojams norima papildomai atsilyginti?

62 proc. apklausoje dalyvavusių darbuotojų įsitikinę, kad tokių atvejų įstaigoje nėra. 38 proc. darbuotojų apie norą papildomai atsilyginti atvejų nežino.

1. Ar yra buvę situacijų, kai Jums ar Jūsų kolegai buvo siūlomas kyšis ar buvote kitaip darbe susidūrę su korupcija?

Didžioji dauguma apklaustųjų (77 proc.) atsakė, jog jiems nėra buvę tokių situacijų, kai jiems ar jų kolegoms būtų siūlomas kyšis ar kaip kitaip būtų susidūrę su korupcija mokykloje. 23 proc. nurodė, kad tokių situacijų yra pasitaikę.

1. Ar apie tai, kad Jums ar Jūsų kolegai buvo siūlomas kyšis, ar buvote kitaip darbe susidūrę su korupcija, kam nors pranešėte?

Į situacijas, kuriose buvo pastebėtos korupcijos apraiškos, 8 proc. Centro darbuotojų pažymėjo, jog nesureagavo ir niekam nepranešė. 21 proc. paaiškino apie kyšio netoleravimą ir 72 proc. apklaustųjų neteko susidurti su minėtais atvejais.

1. Ar esate per pastaruosius 2 metus davę kyšį:

87 proc. apklaustųjų per pastaruosius 2 metus nėra davę kyšio ir net nemėgino. Mėginusių duoti kyšį, bet nepavyko buvo 8 proc.apklaustųjų ir 5 proc. kyšį davė.

1. Ar Jūs norėtumėte dalyvauti įgyvendinat korupcijos prevencijos priemones Centre?

41 proc. Centro darbuotojų norėtų dalyvauti įgyvendinant korupcijos prevencijos priemones Centre, 23 proc. mano, kad tai jau daro, o 10 proc. nemato tame prasmės ir yra įsitikinę, kad tai perteklinis darbas.

Apklausos rezultatai:

Įvertinus apklausos rezultatus, galima daryti išvadą, kad Akmenės rajono jaunimo ir suaugusiųjų švietimo centro darbuotojų korupcijos netoleravimo lygis yra aukštas, o korupcinio pobūdžio veikų pasireiškimo galimybė yra žema. Nors korupcijos atvejų yra pasitaikę, kyšinkavimas yra netoleruojamas.

Pastebėta, kad iš atvejo duoti kyšį reikalingas antikorupcinis švietimas, organizuojant periodinius mokymus, bendras diskusijas, vykdant gerosios praktikos pavyzdžių viešinimo bei kitas susijusias priemones.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_